《卢使君追步隐侯作后八咏诗不佞次题倚和倚槛思民力 其三 芳圃伤啼鸟》
明代·胡应麟

复道春风起，黄鹂昼满林。间关流叶底，睍睆出花阴。

绮陌传金缕，纱窗和玉琴。愿偕韶濩响，一奏未央深。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。